Source: http://www.druckeria.ro/tag/levente-revesz/
Timestamp: 2020-08-05 12:47:12+00:00

Document:
levente revesz Archives - Druckeria
Levente Revesz cucerește încă un aur pentru natația timișoreană la Hunedoara
Timișoreanul Levente Revesz a revenit în forță în sportul de performanță, după o absență destul de îndelungată. Înotătorul în vârstă de 26 de ani a participat cu succes la Campionatul Național de înot în bazin scurt de la Hunedoara, unde a cucerit două titluri de campion național, la 50 de metri bras și 100 de metri bras.
Performanță remarcabilă pentru Levente Revesz, fără îndoială, cel mai valoros înotător pe care Timișoara l-a avut în ultimii ani. Revenit după o pauză forțată în circuitul performanței, sportivul legitimat la CSM Timișoara a impresionat la Hunedoara, acolo unde s-a desfășurat Campionatul Național în bazin scurt.
Mai întâi, timișoreanul a cucerit prima treaptă a podiumului în proba de 50 de metri bras, înregistrând 00:28.26 în Finala A, devansându-l pe Andrei Grădinaru, de la Farul Constanța. Tot pe sportivul dobrogean l-a avut ca principal contracandidat și duminică, la 100 de metri bras. Dacă în seriile de calificare, Grădinaru a reușit cel mai bun timp, Revesz s-a revanșat în finala probei, pe care a dominat-o autoritar și a încheiat-o primul, cu timpul 1:02:95.
În ultima zi a concursului de la Hunedoara, unul dintre înotătorii de perspectivă ai Timișoarei, Sergiu Deznan, a fost aproape de podium la 50m spate, unde s-a clasat al cincilea, cu 00:26:73, și la 100m mixt, unde a încheiat al patrulea, cu 00:57:43. În plus, sportivul în vârstă de 20 de ani a reușit să câștige Finala B a probei de 50m liber. Deznan rămâne totuși cu o performanță notabilă în bazinul hunedorean, și anume clasarea pe cea de-a treia treaptă a podiumului la 200m mixt, în prima zi a întrecerii.
Timișoara a fost reprezentată la Hunedoara de nouă înotători, proveniți de la două cluburi. Din partea CSM Timișoara au concurat Levente Revesz, Sergiu Deznan, Dan Pîrjol, Cătălin Baderca și Bogdan Oproiu, în timp ce de la CSS1 Timișoara au participat Vasilica Bălăcianu, Larisa Șucan, Nessrin Chibani și Talpai Tamas.
Filed Under: Alte sporturi Tagged With: bazin hunedoara, breaking, campionat national bazin scurt hunedoara, csm timisoara, css1 timisoara, Druckeria, inot timisoara, levente revesz, sergiu deznan
Timișorenii Levente Revesz și Sergiu Deznan, medaliați la C.N. de bazin scurt de la Hunedoara
Zilele acestea se desfășoară, la Hunedoara, Campionatul Național de înot în bazin scurt, rezervat seniorilor și juniorilor. O ediție în care natația timișoreană revine în prim plan, prin cele două medalii cucerite de Levente Revesz și Sergiu Deznan, în primele două zile ale întrecerii.
După multă vreme, înotul timișorean are din nou un campion național la seniori. După câțiva ani în care a abordat sportul de performanță datorită unor probleme personale, Levente Revesz a revenit în forță pe scena înotului. Sportivul născut în 1987 a cucerit vineri titlul de campion național la proba de 50m bras. După ce a câștigat și seriile de calificare, timișoreanul a înregistrat în Finala A a întrecerii 00:28.26, devansându-l cu 34 de sutimi de secundă pe constănțeanul Andrei Răzvan Grădinaru. Pe poziția a treia s-a clasat Răzvan Tudosie, de la Petrolul Ploiești, la peste două secunde distanță de cei doi.
CSM Timișoara a mai cucerit o medalie de bronz la Hunedoara prin Sergiu Deznan (foto). Tânărul înotător în vârstă de 20 de ani s-a clasat al treilea la 200m mixt, înregistrând 2:06:28, fiind despărțit de 14 sutim de poziția a doua. În primele două zile a întrecerii, Deznan a mai reușit două clasări în buza podiumului. La 50m fluture, s-a clasat le locul 4 în finală, la 10 sutimi distanță de medalia de bronz, în timp ce la 100m fluture, l-au despărțit 17 sutimi de podium.
La Hunedoara se mai află alți șapte înotărări timișoreni. Din partea CSM Timișoara, alături de Sergiu Deznan și Levente Revesz, mai concurează Dan Pîrjol (n. 1997), Cătălin Baderca (1994) – care s-a clasat al cincilea în finala de la 200m spate, și Bogdan Oproiu (n. 1995). CSS1 Timișoara e reprezentată la Hunedoara de patru sportivi: Vasilica Bălăcianu (n. 1997), Larisa Șucan (1996), Nessrin Chibani (1007) și Tamas Talpai (1997).
Astăzi e ultima zi a Campionatelor Naționale de bazin scurt de la Hunedoara, ultimele două reuniuni urmând a se desfășura cu începere de la ora 10, respectiv ora 17.
Filed Under: Alte sporturi Tagged With: breaking, campionat national bazin scurt hunedoara, cs1 timisoara, csm timisoara, Druckeria, inot timisoara, levente revesz, natatie timisoara, sergiu deznan

References: CSM 
 CSM 
 csm 

CSM 
 CSM 
 csm